
Energiahatékony versenyjármű első futómű alkatrészeinek topológiai optimalizálása

Kulcsszavak: végeselem módszer, szimuláció, topológiai optimalizálás, futómű,
A SZEnergy Team energiahatékony elektromos versenyjárművével, a SZEmissionnel végzett tesztek során, az első futóműben használt gömbszemek többször is eltörtek az alkatrészek menetes száránál. Emellett a kerékdőlés vizsgálata során olyan eredmények születtek, melyek indokolttá tették az első futómű teljes revízióját. A revízió során, a futóműtípusok feltérképezése után, több koncepció lett vizsgálva és optimalizálva. A koncepciók között elsősorban a tengelycsonkállvány összeállításában voltak jelentős különbségek, alkatrész szám, konstrukció és csapágyazás szempontjából. Végül két koncepció lett kiválasztva, melyek között a differenciálás végeselem módszeres szimuláció segítségével történt. A végeselemes vizsgálatok során a háló minősége és a számítási kapacitás mértéke voltak a legfőbb szempontok. A hálózás finomítása során az elemméret dinamikus változtatása és strukturált háló létrehozása, a modellek háló paramétereinek optimális értéken tartásának megfelelően lettek változtatva. A számítási kapacitás csökkentése érdekében, a környező, a vizsgálat vagy topológiai optimalizálás szempontjából nem létfontosságú alkatrészek csomópontként modellezve lettek, így összeállítások helyett, csak alkatrészek kerültek a végeselem szoftverbe. A vizsgálatok és a topológiai optimalizálás elvégzése után, a teljes összeállításokkal történt analízisekből megállapítható, hogy az alkatrészek végeselemes modellezése kellően pontos volt, így a módszertan mellyel az alkatrészek modellezve voltak, megfelelő alternatívát jelent a nagy számítási kapacitást, és hosszú feldolgozási időt jelentő összeállítási modellek helyett. A végeselemes szimulációk segítségével sikerült jelentős konstrukció béli javulásokat elérni az első futómű revíziója során, a két koncepció különböző területeken sikerült javulásokat elérni. Emiatt a koncepciók további összehasonlítása szükséges statikus és dinamikus tesztek segítségével. Habár nem lehetett egyértelmű döntést hozni a végeselem módszeres szimulációk alapján, mindkét koncepció jelentős előrelépést jelent, merevség, tömeg és megbízhatóság szempontjából.



